༢དམངས་ཁྲོད་རྩོམ་རིག་ནི་མི་སྒེར་གང་ཡང་རུང་བ་ཞིག་ལ་དབང་བ་མ་ཡིན་པར།སུ་ཡིན་ཡང་དེར་ལས་སྣོན་དང་བཟོ་བཅོས་བྱ་བའི་དབང་ཆ་ཡོད་པས།གླུ་ལེན་མཁན་དང་གཏམ་བཤད་མཁན་ཚོས་ཡུལ་དང་དུས།མི་བཅས་ཀྱི་ཆ་རྐྱེན་གང་ལའང་མི་བལྟ་བར་རང་གི་ཡིད་ངོར་ཡོད་པའི་དམངས་ཁྲོད་རྩོམ་རིག་གི་མ་ཕྱིའི་མིང་དང་ཐ་སྙད།བརྗོད་བྱ་སོགས་ཅི་འདོད་དུ་བསྒྱུར་བཅོས་བྱས་ཆོག་པས།དམངས་ཁྲོད་རྩོམ་རིག་ཁྱབ་གདལ་དང་གསར་རྩོམ་བྱེད་མཁན་གཉིས་ལ་ཁྱད་པར་ཅི་ཡང་མེད་པར།ཁྱབ་གདལ་བྱེད་པ་ནི་ཡང་བསྐྱར་གསར་རྩོམ་བྱེད་པའི་བརྒྱུད་རིམ་ཞིག་ཡིན།དེ་བས་ངག་རྩོམ་ལ་རྒྱུན་ཆད་མེད་པར་འགྱུར་ལྡོག་བྱུང་བ་ནི་རང་བཞིན་གྱིས་གྲུབ་པ་ཞིག་རེད།ངག་ནས་ངག་བརྒྱུད་དེ་ཁྱབ་གདལ་བྱེད་པའི་བརྒྱུད་རིམ་ནི།དམ་ངས་ཁྲོདརྩོམ་རིག་ལ་མུ་མཐུད་དུ་བཟོ་བཅོས་དང་ཁ་སྣོན་བྱེད་པའི་བརྒྱུད་རིམ་ཞིག་ཡིན།